વીજ ચોરીનું પ્રમાણ શૂન્ય કરવામાં આવે અને વીજ વહન અધિક કાર્યક્ષમ રીતે કરવામાં આવે તો વીજ દરવધારો કરવાની જરૂર પડે તેમ નથી. ૨૦૨૨ સુધીમાં બધાને ૨૪ કલાક વીજળી પૂરી પાડવાનું ધ્યેય સરકાર દ્વારા નક્કી કરવામાં આવ્યું છે, પણ વીજજોડાણ મેળવનાર ગ્રાહકોને જ્યારે વીજદરવધારાનો શોક લાગશે ત્યારે આવા ધ્યેય સિદ્ધ થશે ખરાં તે એક સવાલ છે. પહેલેથી જ વીજ દર નક્કી કરવાની પદ્ધતિ સામે સામાન્ય માણસને અસંતોષ છે. તેમાં વળી આ નવો વીજદર વધારો ઝીંકવાની વાતો થઇ રહી છે.